**Ruslana Stepanivna Lyžytško** (ukr. Руслана Степанівна Лижичко, s. 25. toukokuuta 1973 Lviv, Ukrainan SNT), taiteilijanimeltään vain **Ruslana**, on ukrainalainen laulaja, joka voitti vuoden 2004 Eurovision laulukilpailun kappaleellaan "Wild Dances". Hän sanoittaa, säveltää ja tuottaa omat hutsuleilta vaikutteita saaneet kansanmusiikinomaiset laulunsa ja musiikkivideonsa sekä soittaa pianoa.

Ura
---

Ruslana Saksassa vuonna 2007.
Ukrainassa Ruslana sai ensimmäisen hittinsä vuonna 1998 laulullaan "Світанок" ('auringonnousu') ja tupla-albumilla *Myt vesny - dzvinkyi viter* (*МИТЬ ВЕСНИ - ДЗВІНКИЙ ВІТЕР LIVE*; 'kevään hetki' - 'äänekäs tuuli'). Vuonna 1999 hän oli mukana joulumusikaalissa *Ostanne rizdvo 90-h* (*Останне різдво 90-х*; '90-luvun viimeinen joulu'), joka voitti maassa Vuoden elokuva -palkinnon. Hänen vuoden 2003 albuminsa *Дикі танці* ('villit tanssit') myi Ukrainassa ensimmäisenä levynä platinaa (yli 100 000 kpl) ja sitä on myyty jo yli 200 000 kappaletta. Albumista julkaistiin englanninkielinen versio seuraavana vuonna. Ruslanan muita hittejä ovat olleet "Аркан" (Arkan), "Смак легенди" (Smak Lehendy) ja "Знаю я" (Znaju ja).

Ruslana ilmoitti 24. marraskuuta 2004 menevänsä nälkälakkoon sen vuoksi, että Ukrainan keskusvaalilautakunta julisti presidentinvaalien voittajaksi pääministeri Viktor Janukovytšin. Myös toinen ukrainalainen kuuluisuus, raskaan sarjan nyrkkeilyn mestari Volodymyr Klytško kannatti Ruslanan tavoin sittemmin vaalit voittanutta Viktor Juštšenkoa.

Maaliskuussa 2006 Ruslana asettui ehdolle Ukrainan parlamenttivaaleissa edustaen Juštšenkon Meidän Ukrainamme -puoluetta. 
Kesällä ilmestyi single *Dyka enerhija* (Villi energia). Vuonna 2006 näki päivänvalon myös *Wild Energy. Lana* -fantasiakirja, joka on saanut inspiraationsa Ruslanasta ja hänen elämäntavastaan.

Toukokuussa 2006 Saksassa pidetyssä *Euroviisujen parhaat* -kilpailussa Ruslana valittiin parhaaksi euroviisuvoittajaksi ja "Wild Dances" parhaaksi euroviisuksi.

Uusin albumi *Amazonka* ilmestyi maaliskuussa 2008.

### Euroviisut

Ruslana valittiin edustamaan Ukrainaa Eurovision laulukilpailussa 2004. Hän yritti päästä viisuihin viidellä eri kappaleella: "Dyki tantsi" (ukrainankielinen versio "Wild Dancesista"), "Play For Me, Musician!", "Znaju ja", "Pljes" ja "Kolomijka", joista katsojat äänestivät "Wild Dancesin" edustamaan Ukrainaa.

Euroviisujen semifinaalissa Ruslana sijoittui toiseksi Serbian ja Montenegron jälkeen keräten 256 pistettä. Varsinaisessa finaalissa "Wild Dances" sai pisteitä Sveitsiä lukuun ottamatta kaikilta mukana olleilta mailta ja keräsi yhteensä 280 pistettä. Se säilyi Euroviisujen piste-ennätyksenä Lordin voittoon vuonna 2006 asti. Pisteet toivat kilpailun voiton ennen Serbiaa ja Montenegroa (263 pistettä) ja Kreikkaa (252 pistettä). "Wild Dances" oli ensimmäinen edes osaksi muulla kielellä kuin englanniksi laulettu voittajakappale sitten vuoden 1998, jolloin Israelin Dana International voitti kappaleellaan "Diva" (seuraavana vuonna maan virallisen kielen käyttöpakko poistui). Ruslanan voittohetkellä kilpailua katsoi noin sata miljoonaa ihmistä.

Voitettuaan Euroviisut Ruslana toivoi voittonsa parantavan Ukrainan imagoa maailmalla. Hän vetosi eurooppalaisiin, jotta maan mainetta varjostanut Tšernobylin ydinvoimalaonnettomuus unohdettaisiin. Hän myös lupasi ottaa kotimaansa maata käsiinsä palattuaan Ukrainaan ja suudella sitä.

Ruslana lauloi vuoden 2005 Eurovision laulukilpailun tunnuskappaleen "In the Heartbeat", jonka hän oli osaksi säveltänyt. Hänet valittiin myös alun perin yhdeksi kilpailun juontajista, mutta hän perui osallistumisensa aikataulusyistä. Tiedottajan mukaan syynä ei ollut hänen kielitaitonsa.

Yksityiselämä
-------------

Ruslanan isä on ukrainalainen ja äiti venäläinen.

Loppuvuodesta 2004 Ruslana julisti avoimesti tukevansa Ukrainan oppositiota ja kannatti presidenttiehdokas Viktor Janukovytšin vastaisia mielenosoituksia Ukrainan pääkaupungissa Kiovassa.

Ruslana on naimisissa tuottaja Oleksandr Ksenofontovin kanssa. He menivät naimisiin vuonna 1995.

Diskografia
-----------

### Albumit

* *Myt' Vesny - Dzvinkyj Viter (Мить весни. Дзвінкий вітер)*  (1998)
* *Ostannye Risdvo (Останнє різдво 90-x)*  (1999)
* *Naykrashche (Найкраще)*  (2001)
* *Dobriy vechir, tobi... (Добрий вечір, тобі ...)*  (2002)
* *Dyki tantsi*  (2003)
* *Dyki Tantsi + Eurobonus*  (2004)
* *Wild Dancea*  (2004)
* *Club'in*  (2005) (remix-albumi)
* *Wild Dances (New Year/Christmas Edition)*  (2005)
* *Amazonka*  (2008)

### Kansainväliset singlet

* *Wild Dances* (2004) (**#1** Belgia, Romania, Kreikka, Ukraina, #3 Viro, #7 Latvia, #8 Ruotsi, #40 Saksa, #47 Iso-Britannia)
* *Dance With the Wolves* (2004) (#3 Ukraina, #10 Belgia)
* *The Same Star* (2005) (#1 Romania, Ukraina, #4 Belgia)
* *Dyka Energyia* (2006) (#1 Ukraina)

**Musiikkivideot**

* *Ty*
* *Balada pro princessu*
* *Svitanok*
* *Kolyskova*
* *Myt' Vesny*
* *Prochannya z Disko*
* *Snayu ya*
* *Kolomyjka*
* *Oj, Zagraimi Muzicenku*
* *Wild Dances* (2004)
* *Dance with the Wolves* (2005)
* *The Same Star* (2005)
* *Dyka Energyia* (2006)

Lähteet
-------

1. ↑  Ruslana *Eurovision.tv*. EBU. Viitattu 20.2.2024. (englanniksi)
2. ↑  Bakker, Sietse: Breaking news: Ruslana resigns as host *Esctoday.com*.  4.5.2005. Viitattu 3.12.2012. (englanniksi)
3. ↑  Руслана Лыжичко пошла в бабушку *Gazeta.ua*.  2.11.2006. Viitattu 17.3.2024. (venäjäksi)

Aiheesta muualla
----------------

* Kuvia tai muita tiedostoja aiheesta **Ruslana** Wikimedia Commonsissa

* Viralliset sivut neljällä kielellä
* Fanclub.ruslana.ua
* RuslanaTV
* RuslanaTube (YouTube)

Eurovision laulukilpailun voittajat

|  |  |
| --- | --- |
| 1950–luku | 
* 1956: Lys Assia
* 1957: Corry Brokken
* 1958: André Claveau
* 1959: Teddy Scholten

 |
| 1960–luku | 
* 1960: Jacqueline Boyer
* 1961: Jean-Claude Pascal
* 1962: Isabelle Aubret
* 1963: Grethe & Jørgen Ingmann
* 1964: Gigliola Cinquetti
* 1965: France Gall
* 1966: Udo Jürgens
* 1967: Sandie Shaw
* 1968: Massiel
* 1969: Frida Boccara · Lenny Kuhr · Lulu · Salomé

 |
| 1970–luku | 
* 1970: Dana
* 1971: Séverine
* 1972: Vicky Leandros
* 1973: Anne-Marie David
* 1974: Abba
* 1975: Teach-In
* 1976: Brotherhood of Man
* 1977: Marie Myriam
* 1978: Izhar Cohen / Alphabeta
* 1979: Gali Atari / Milk & Honey

 |
| 1980–luku | 
* 1980: Johnny Logan
* 1981: Bucks Fizz
* 1982: Nicole
* 1983: Corinne Hermès
* 1984: Herreys
* 1985: Bobbysocks
* 1986: Sandra Kim
* 1987: Johnny Logan
* 1988: Céline Dion
* 1980: Riva

 |
| 1990–luku | 
* 1990: Toto Cutugno
* 1991: Carola
* 1992: Linda Martin
* 1993: Niamh Kavanagh
* 1994: Paul Harrington / Charlie McGettigan
* 1995: Secret Garden
* 1996: Eimear Quinn
* 1997: Katrina and the Waves
* 1998: Dana International
* 1999: Charlotte Nilsson

 |
| 2000–luku | 
* 2000: Olsen Brothers
* 2001: Tanel Padar / Dave Benton / 2XL
* 2002: Marie N
* 2003: Sertab Erener
* 2004: Ruslana
* 2005: Elena Paparizou
* 2006: Lordi
* 2007: Marija Šerifović
* 2008: Dima Bilan
* 2009: Alexander Rybak

 |
| 2010–luku | 
* 2010: Lena
* 2011: Ell & Nikki
* 2012: Loreen
* 2013: Emmelie de Forest
* 2014: Conchita Wurst
* 2015: Måns Zelmerlöw
* 2016: Jamala
* 2017: Salvador Sobral
* 2018: Netta Barzilai
* 2019: Duncan Laurence

 |
| 2020–luku | 
* 2020: Ei järjestetty
* 2021: Måneskin
* 2022: Kalush Orchestra
* 2023: Loreen

 |



|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Yle

 |
|  |
| Muut | 
* Europeana

 |

 |